b'\n_START_ARTICLE_\nKumulus congestus\n_START_PARAGRAPH_\nKumulus congestus je zelo masivna oblika oblaka kumulus z ostrim obrisom in v\xc4\x8dasih s precej\xc5\xa1nim vertikalnim razvojem. Razpoznaven je zaradi svojevrstne oblike, ki je podobna veliki cveta\xc4\x8di ali pa ima videz visokega stolpa._NEWLINE_\xc4\x8ce ima obliko stolpa, so na njegovem vrhu formirane obla\xc4\x8dne meglice, ki se uspe\xc5\xa1no lo\xc4\x8dujejo od glavnega dela oblaka. Te meglice odna\xc5\xa1a veter in hitro izginejo in v\xc4\x8dasih povzro\xc4\x8dijo virgo._NEWLINE_V tropih obi\xc4\x8dajno prina\xc5\xa1a obilne padavine.\n_START_SECTION_\nRazvoj kumulus congestusa\n_START_PARAGRAPH_\nKumulus congestus se lahko razvije iz oblaka kumulus mediocris in v\xc4\x8dasih tudi iz altokumulus castellanus ali stratokumulus castellanus._NEWLINE_Velikokrat se kumulus congestus razvije v kumulonimbus. To preoblikovanje se poka\xc5\xbee kot enakomerno vlaknast ali progast videz zgornjega dela oblaka.'